Ο πίνακας του Ρέμπραντ *Ο Ξέρξης και ο Αμάν στη Γιορτή της Εσθήρ* ήταν ένα από τα κύρια εκθέματα του μουσείου.
Το **Μουσείο Ρουμιάντσεφ** (ρωσικά: Румянцевский музей) ήταν το πρώτο δημόσιο μουσείο της Μόσχας. Ήταν η εξέλιξη της προσωπικής συλλογής και βιβλιοθήκης του Κόμη Νικολάι Ρουμιάντσεφ (1754-1826), τελευταίου απογόνου της οικογένειας αυτής.

Ιστορία
-------

Η συλλογή Ρουμιάντσεφ είχε ανοίξει για το κοινό το 1831. Βρισκόταν στον Σπίτι Ρουμιάντσεφ στην Αγγλική Προκυμαία στην Αγία Πετρούπολη. Το πιο πολύτιμο μέρος της συλλογής ήταν η βιβλιοθήκη της, η οποία από το 1845 ήταν παράρτημα της Αυτοκρατορικής Δημόσιας Βιβλιοθήκης. Ήταν "αντικείμενο πόθου" για τη Μόσχα η οποία δεν διέθετε βιβλιοθήκη. Ήταν ο πρίγκιπας Βλαντιμίρ ο οποίος πρότεινε να μεταφερθεί η βιβλιοθήκη στη Μόσχα. Η πρότασή του έγινε δεκτή από το Συμβούλιο των Υπουργών το 1861. 

Για να στεγαστεί το Μουσείο Ρουμιάντσεφ αγοράστηκε το Σπίτι Πάσκοφ απέναντι από το Κρεμλίνο. Η κάτοικοι της Αγίας Πετρούπολης δεν ήθελαν τη μετακόμιση αλλά δεν είχαν τη δυνατότητα να κάνουν τίποτα. Ο  Αλέξανδρος Β' δώρισε τον τεραστίων διαστάσεων πίνακα *Η Εμφάνιση του Χριστού στο Λαό* (το αριστούργημα του Αλεξάντρ Ιβάνοφ) για τα εγκαίνια του μουσείου. Αφού μεταφέρθηκε στη Μόσχα και μετά, η Συλλογή Ρουμιάντσεφ διανθίστηκε παραπέρα με πολύτιμα αποκτήματα.

Το Μουσείο Ρουμιάντσεφ χωριζόταν στα τμήματα της ζωγραφικής, χαρακτικής, νομισματολογίας, και αρχαιολογίας. Ένα ακόμα Τμήμα, γνωστό ως Μουσείο Ντάσκοφ, ιδρύθηκε μετά την Παν-Ρωσική Εθνογραφική Έκθεση το 1867. Ήταν σημαντικό κέντρο εθνογραφίας, εκθέτοντας αντικείμενα που είχαν συλλέξει οι Γιούρι Λισιάνσκι και Ιβάν Κρούσενστερν, και άλλοι Ρώσοι περιηγητές.

Διάλυση
-------

Ο *Άγγελος με τις Χρυσές Μπούκλες*, εικόνα του 12ου αιώνα, από τη συλλογή του Ρουμιάντσεφ.
Οι Σοβιετικές αρχές αποφάσισαν να κλείσουν το μουσείο το 1924. Παρά κάποιες αντίθετες γνώμες, η απόφαση εφαρμόστηκε το 1927: 

* η συλλογή χειρογράφων του μουσείου και τα *αρχέτυπα* (λατινικά: *inculabulum*, βιβλία που τυπώθηκαν πριν το 1501) (μεταξύ των οποίων και το *Ευαγγέλιο του Αρχάγγελσκ*) αναδιοργανώθηκαν ως τη Βιβλιοθήκη Λένιν.
* τα έργα της Ρωσικής τέχνης κατέληξαν στην Πινακοθήκη Τρετιάκοφ.
* η συλλογή των κλασικών ζωγράφων απετέλεσαν τον πυρήνα της συλλογής του Μουσείου Πούσκιν.
* το Μουσείο Ντάσκοφ ενσωματώθηκε στο Μουσείο Λαών της ΕΣΣΔ.

Σημειώσεις
----------

1. ↑  Το πρώτο κρατικό μουσείο της **Ρωσίας** ήταν το Κουνστκάμερα.
2. ↑  Κατόπιν Εθνική Βιβλιοθήκη της Ρωσίας, Αγία Πετρούπολη. Να μην γίνεται σύγχυση με τη Ρωσική Κρατική Βιβλιοθήκη που βρίσκεται στη Μόσχα και είναι η Εθνική βιβλιοθήκη της χώρας.
3. ↑  Κατόπιν Ρωσική Κρατική Βιβλιοθήκη που βρίσκεται στη Μόσχα, βλ. και παραπάνω σημείωση.
4. ↑  Κατόπιν Ρωσικό Μουσείο Εθνογραφίας, Αγία Πετρούπολη.

Παραπομπές
----------

1. ↑
2. ↑  «Great Soviet Encyclopaedia». Αρχειοθετήθηκε από το πρωτότυπο στις 18 Ιουλίου 2012. Ανακτήθηκε στις 26 Οκτωβρίου 2012.
3. ↑  The Russian State Library: History
4. ↑  The Encyclopaedia of Moscow[*νεκρός σύνδεσμος*]

Εξωτερικοί σύνδεσμοι
--------------------

* The History of Rumyantsev Museum

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 266376708
* LCCN: n87894058
* NKC: kn20080114003

 |

 |